39. schôdza NR SR - 4.deň - A. dopoludnia
Dátum: 2025-09-12
Poslanec: Šipoš, Michal (SLOVENSKO)
Druh vystúpenia: Vystúpenie v rozprave

Takže dámy a páni, tí čo to sledujete, aby ste boli v obraze. Namiesto toho, aby minister financií sedel na svojom mieste, ako navrhovateľ zákona, tak tu chodí po pléne a rozpráva sa svojimi kolegami. A jeho stranícky kolega povedal, že je to v poriadku. Ja budem hovoriť k ľuďom, nech sa páči, keď sa chcú baviť kolegovia, nech sa bavia. Je jasné a evidentné, že tento zákon nie je v súlade so zákonom, aby sa prerokoval v skrátenom legislatívnom konaní. Nie je na to žiadny dôvod, pretože o tomto zákone a tejto konsolidácii alebo zdieranie ľudí už minister Kamenický hovoril pred rokom. Pred rokom hovoril, že príde s tretím balíčkom ožobračovania ľudí na Slovensku. Najprv si ako veľký manažér stanovil niekoľko termínov. No, bohužiaľ ani jeden tuším z ôsmich termínov, o ktorých hovoril nedodržal. To svedčí o tom, aký je to manažér, aký je to minister financií. Už sme to mali mať 31.7, 20.8., 25.8. No nakoniec na veľa, na veľa to predstavil 9.9. a to len preto, aby rýchlo to prehnali cez parlament, aby rýchlo si schválili toto ožobračovanie ľudí na Slovensku. Malo to ísť v riadnom legislatívnom konaní. Mala k tomu byť riadna diskusia a nie tak, že zase opäť tak rýchlo, rýchlo, rýchlo to preženú parlamentom a hlasovací stroj to zahlasuje a ideme ďalej. Boja sa kritiky. Boja sa toho, že ľudia, najmä pracujúci ľudia budú trpieť, budú mať menej od vlády Fica, Pellegriniho, Danka a ďalších ktorí nám vládnu. Na začiatok treba ľuďom povedať aká je pravda, pretože Fico, Kamenický a všetci títo experti, ktorí sa tvária, že sú experti hovoria, že za všetko môže tá bývalá vláda. Za všetko môže najprv to bola Radičová. Potom za všetko mohol Dzurinda. Teraz za všetko môže Matovič, Heger, Ódor. A oni v podstate len prišli teraz k moci a zrazu zistili, že v akom katastrofálnom stave sú verejné financie. Tak poďme si povedať, kto, koľko vládne na Slovensku od kedy Slovensko vzniklo, ako dlho a koľko dní. Najdlhšie tu vládne, 14 rokov Robert Fico, tuna šéf stranícky pána účtovného Kamenického a ten tu vládne 4330 dní. Potom bol tu Dzurinda 794 dní. Potom Heger 774 dní. Pellegrini 730 dní, aj to bol zo strany Smer. Potom tu bola Radičová 636 dní. Matovič 376 dní a Ódor 163 dní. Čiže kto tu bol najviac? Kto za to môže najviac? Za tieto dlhy? Za deficity? Za to ako sa ľudia na Slovensku majú? Robert Fico a jeho kamaráti s Kamenickým, Gašparom, Pellegrinim a všetkou tou partiou, ktorá tu dnes opäť vládne. Takže toto je fakt. Za to môže Fico, pán Kamenický. Fico za to môže. A vy ktorí mu v tom pomáhate. Môžete tu rozprávať ľuďom koľko chcete, čo chcete. Možno nejakí jednoduchší ľudia, možno nejakí zaostalejší ľudia, možno tých ktorých opijete rožkom alebo dáte ten karafiát na MDŽ. Možno vám to uveria, po tom trápnom vtipe, ktorý povie Fico alebo vy. Ale ľudia, ktorí rozmýšľajú, ktorí si vedia spočítať, koľko je dva plus dva, tak tí vedia, že najviac za to môže Fico a vy. Prečo sa bojíte pán Kamenický chodiť do televíznych diskusií, pýtam sa? Veď ste hrdina, veď vy máte argumenty, veď vy viete všetko? Prečo sa bojíte ísť s demokraticky zvolenou stranou, s demokraticky zvoleným Hnutím, ktoré je druhé najsilnejšie parlamentné a volilo ho viac ako 267 000 voličov? Prečo sa bojíte chodiť do televíznych diskusií? A vo všetkých televíziách poviete, že s Hnutím Slovensko nie, nepôjdete. Pretože ste zbabelec. Pretože sa bojíte. Pretože by ste potrebovali plienky, keby ste tam išli, preto. A ďalšia vec, vy hovoríte, že vy ste sociálny demokrat. Čo má spojené demokracia s tým, keď vy neviete ísť diskutovať s vašim protivníkom? Keď vy nerešpektujete voľby. Keď vy nerešpektujete pravidlá hry, ktoré v demokracii sú. A keď sa vám nepáči názor toho oponenta, tak by ste ho mali presvedčiť vašim názorom, a nie sa zbabelo stratiť a zbabelo povedať do televízie: "Nie ja tam nepôjdem, keď tam pôjde niekto z Hnutia Slovensko.". Toto nemá s demokraciou nič spoločné, pán účtovník Fantozzi. Ďalšia vec, vy tu hovoríte, že vy ste sociálna demokracia. Smer-sociálna demokraciu, wau. Vy sa hlásite k odkazu Dubčeka, Alexandra Dubčeka, ktorý hovoril, že: "Socializmus s ľudskou tvárou.". Toto je váš vzor. Keď je nejaké výročie tak idete, taký obrovský veniec odniesť pred bustu pána Dubčeka, nebodaj ešte idete na jeho hrob a tvárite sa, že vy nesiete jeho odkaz. Vy ste tí sociálni demokrati. Ó, aké krásne, aké vznešené! Ale aká je realita? Ľudí zdierate, obyčajný pracujúci ľud zdierate. Beriete im všetko. Zvyšujete im odvody. Kašlete na nich. Jediné, čo vás zaujíma je vlastná peňaženka, vlastné dvojnásobné platy, zlaté vane vo Vietname, že pán Fico? Luxusné limuzíny v najlepšej koži. Teraz, včera sa prišlo na to, že lietadlo, teraz počúvajte, super luxusné lietadlo potrebuje štát za 13,5 milióna eur, aby vraj potrebovali merať letiskové body, aby si potrebovali namerať technici na letisku, ako sú dobre tie letiskové kvóty. Super luxusné lietadlo, v čase konsolidácie, s koženými sedačkami, s hracími konzolami, s mahagónom. Mahagónové drevo tam musí byť, v tom lietadle. Pozor, za 13,5 milióna eur. A pritom také isté lietadlo nájdete na inzeráte, presne ten istý typ za 4,3 milióna eur. A to nejdem hovoriť o zbytočných veciach, ktoré potrebujete kupovať. Predražené zákazky. Každé jedno ministerstvo predražená zákazka pre kamaráta. Milióny, milióny eur, ktoré by sa dali ušetriť a ktoré by nemuseli platiť tí živnostníci, zamestnanci, dôchodcovia, takmer všetci, tak vy rozdávate svojim kamarátom na tie nezmyselné predražené kšefty. Hasičské autá. To nie sú hasičské autá, to sú šroty za milióny eur. Nevedia brzdiť. Vylamujú sa tam základné veci v aute hasičskom, čo by malo byť stopercentne pripravené za milióny eur len tak. Veď je to náš kamarát, je to nejaká garážová firma, čo vznikla minulý rok. Limuzíny pre svojich kamarátov, Šimkovičová, Šutaj Eštok, veď prečo nie. Kupovať si autá za 200 000 eur, prečo nie? Veď na to máme, nie pán minister? Prečo by sme si nedovolili, veď my tu teraz vládneme, ako povedal váš bývalý kolega už nebohý Pavol Paška: "Vyhraj voľby môžeš všetko!". Ešte tu budete hovoriť o tom, že vám ratingové agentúry dávajú dobré hodnotenia. Každý jeden ekonóm, príčetný ktorý to sleduje hovorí, že ratingové agentúry za vašej vlády nám znižujú výhľady, nám znižujú rating. A predražuje sa náš dlh a predražuje sa to, čo pred sebou tlačíme už niekoľko rokov, a vy ste s tým neurobili nič. Nič ste neurobili s tým dlhom. Vy tu rozprávate ako vy ste odovzdali deficit verejných financií 1% v roku 2020, bravó, bravó a čo tie krajiny v Európskej únie, ktoré dali prebytky? Ktoré znižovali dlh. To už nepoviete. To už nepoviete zrazu, tam vám to už nevyhovuje. Treba hovoriť celú pravdu, nie vybrať si čerešničku a ľudí klamať, že vy aký ste super ekonóm alebo tu blúznite o inflácii, aká bola obrovská inflácia za našej vlády. A vtedy ste hovorili na plné ústa, ako vy s tým urobíte poriadky, ako vy znížite ceny potravín, ako tu budú lacnejšie energie, ako sa ľuďom bude lepšie žiť. To ste hovorili, keď ste boli v opozícii. Aká je realita? Všetko je drahšie. Všetko ide hore, pohonné hmoty, nafta, benzín. Aké videjká natáčal Fico v opozícii, pane bože za 1,50 euro tankoval a sťažoval sa, že vláda nič nerobí. Kde je dnes Fico? Kde je dnes Fico? Zase letel tým tryskáčom predraženým na svoju vilku do Chorvátska, aby si tam išiel zaplávať? A zajtra ráno priletí naspäť, aby sa ukázal na nejakej akcii kde bude rečniť a bude rozprávať aký on je sociálny demokrat? Keby ste boli sociálni demokrati, tak v prvom rade, v prvom rade si vy utiahnete opasky. Vy sa budete biť za tie argumenty v televíznych diskusiách so všetkými relevantnými stranami a hnutiami, ktorým ľudia dali dôveru vo voľbách. Vtedy by vám to ľudia uverili, že ste nejakí sociálni demokrati. Lenže vy ste zbabelci, vy ste obyčajní zbabelci a ľudia to vidia. Ľudia nie sú hlúpi. Vy máte odvahu rozprávať o mojom kolegovi pánovi Jakabovi, že je Goebbels? Vy máte odvahu o tom rozprávať? Jediný Goebbels je váš predseda Fico. Ten tu magorí 14 rokov celý národ....